钦定古今图书集成/明伦汇编/宫闱典/第071卷 > 《册代王为皇太子文》同前
## 钦定古今图书集成/明伦汇编/宫闱典/第071卷 > 《册代王为皇太子文》同前

维“永徽七年岁次丁巳正月丙寅朔六日辛未”，於戏！
夫明两载象，道贯三才，元良表德，业隆千古。是以夏
启作贰，光阐高猷；姬诵升储，发挥王道。详求典册，式
瞻匕鬯，固本垂统，允推正绪。惟尔代王弘，猗兰毓祉，
乔桂凝华，岐嶷表于天姿，符彩彰于神授。器业英远，
风鉴昭朗。践嘉义而总深仁，舍幼志而标成德。爰资
“玉裕，早振金声。朕虔奉灵图，肃膺丕业。仰惟七庙之
隆，思高万叶之庆，畴咨列辟，钦若前修。是用命尔为
皇太子。”往钦哉！尔其祗奉宪章，率由轨度。尽谦恭于
齿胄，审方俗于迎郊。春礼冬诗，趋庭靡懈。三善六德，
勖志无愆。绝骄奢之心，纳忠良之训。播徽猷于外宇，
申敬奉于中闱。允睦周亲，务殷尧族。“永隆。四术式宁，
万类无怠无荒。固保我宗基，可不慎欤！”